CELEX: 32007R0580
Language: hu
Date: 2007-05-25 00:00:00
Title: A Tanács 580/2007/EK rendelete ( 2007. május 29. ) az Európai Közösség és Brazília között, valamint az Európai Közösség és Thaiföld között az 1994. évi Általános Vám- és Kereskedelmi Egyezmény (1994. évi GATT) XXVIII. cikkének megfelelően kölcsönösen elfogadott jegyzőkönyv formájában létrejött megállapodások végrehajtásáról, továbbá a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról és kiegészítéséről

30.5.2007   
            
            
               HU
            
            
               Az Európai Unió Hivatalos Lapja
            
            
               L 138/1
            
         
      A TANÁCS 580/2007/EK RENDELETE
   
   (2007. május 29.)
   az Európai Közösség és Brazília között, valamint az Európai Közösség és Thaiföld között az 1994. évi Általános Vám- és Kereskedelmi Egyezmény (1994. évi GATT) XXVIII. cikkének megfelelően kölcsönösen elfogadott jegyzőkönyv formájában létrejött megállapodások végrehajtásáról, továbbá a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról és kiegészítéséről
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére,
   tekintettel a Bizottság javaslatára,
   mivel:
   
               (1)
            
            
               A 2658/87/EGK rendelet (1) 1. cikke áru-nómenklatúrát (a továbbiakban: Kombinált Nómenklatúra) hozott létre, és meghatározta a Közös Vámtarifa szerződéses vámtételeit.
            
         
               (2)
            
            
               Az Európai Közösség és a Brazil Szövetségi Köztársaság közötti megállapodás, valamint az Európai Közösség és a Thaiföldi Királyság közötti megállapodás (2) kölcsönösen elfogadott jegyzőkönyv formájában történő megkötéséről szóló, 2007. május 29-i 2007/360/EK határozatával a Tanács a Közösség nevében jóváhagyta azokat a megállapodásokat az 1994. évi GATT XXVIII. cikkének értelmében kezdeményezett tárgyalások lezárása érdekében.
            
         
               (3)
            
            
               Ezért a 2658/87/EGK rendeletet megfelelően kell módosítani és kiegészíteni,
            
         ELFOGADTA EZT A RENDELETET:
   1. cikk
   A 2658/87/EGK rendelet I. mellékletét az e rendelet mellékletében meghatározott vámok és mennyiségek szerint kell módosítani és kiegészíteni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. május 29-én.
      
         
            a Tanács részéről
         
         
            az elnök
         
         J. PLEWA
         
      
   
   
      (1)  HL L 256., 1987.9.7., 1. o. A legutóbb az 501/2007/EK rendelettel (HL L 119., 2007.5.9., 1. o.) módosított rendelet.
   
      (2)  A Hivatalos lap 10-ik oldalán található.
   
      MELLÉKLET
      A Kombinált Nómenklatúra értelmezésére vonatkozó szabályoktól eltérően az árumegnevezés megfogalmazása csupán tájékoztató jellegű, mivel e melléklet tekintetében az engedmények rendszerét az e rendelet elfogadásakor érvényes KN-kódok határozzák meg.
      Második rész –   Vámtarifa
      
                  KN-kód
               
               
                  Árumegnevezés
               
               
                  Vámtétel
               
            
                  0210 99 39
               
               
                  Sózott baromfihús
               
               
                  1 300 EUR/t
               
            
                  1602 31
               
               
                  Elkészített pulykahús
               
               
                  1 024 EUR/t
               
            
                  1602 32 19
               
               
                  Főzött csirkehús
               
               
                  1 024 EUR/t
               
            
         
      Harmadik rész –   Vámtarifa-mellékletek
      
                  KN-kód
               
               
                  Árumegnevezés
               
               
                  Vámtétel
               
            
                  0210 99 39
               
               
                  Sózott baromfihús
               
               
                  264 245 tonnás vámkontingens megnyitása, amelyből 170 807 tonnát Brazília, 92 610 tonnát pedig Thaiföld részére kell elkülöníteni, a kontingensen belüli mennyiségre vonatkozó vámtarifa 15,4 %
               
            
                  1602 31
               
               
                  Elkészített pulykahús
               
               
                  103 896 tonna vámkontingens megnyitása, amelyből 92 300 tonnát Brazília részére kell elkülöníteni, a kontingensen belüli mennyiségre vonatkozó vámtarifa 8,5 %
               
            
                  1602 32 19
               
               
                  Főzött csirkehús
               
               
                  250 953 tonnás vámkontingens megnyitása, amelyből 79 477 tonnát Brazília, 160 033 tonnát pedig Thaiföld részére kell elkülöníteni, a kontingensen belüli mennyiségre vonatkozó vámtarifa 8 %
               
            Az EK-25 pontos tarifális megnevezése vonatkozik valamennyi fenti vámsorra és kontingensre.